Author: Stelios

ΡΑΔΙΟΜΑΡΑΘΩΝΙΟΣ 2015
Αρχίζουν στις 6 Νοεμβρίου οι εκδηλώσεις για το Ραδιομαραθώνιο 2015, στόχος του οποίου θα είναι φέτος η ενημέρωση και ευαισθητοποίηση της κοινωνίας για τα δικαιώματα όλων των παιδιών.
Στο σχολείο θα υπάρχει για κάθε τμήμα «Λίστα Εισφορών» στην οποία θα καταχωρίζεται η κάθε εισφορά των παιδιών . Το συνολικό ποσό θα κατατεθεί σε ειδικό τραπεζικό λογαριασμό στο Συνεργατικό Πιστωτικό Ίδρυμα.
Βασική μας επιδίωξη όμως πρέπει να είναι, πέραν της οικονομικής προσφοράς , η κατάρριψη κάθε είδους προκατάληψης και η διαρκής ,ηθική και κάθε άλλου είδους συμπαράσταση προς τα παιδιά με ειδικές ανάγκες.

ΦΑΚΕΛΟΣ ΕΠΙΚΟΙΝΩΝΙΑΣ ΣΧΟΛΕΙΟΥ-ΟΙΚΟΓΕΝΕΙΑΣ
Παρακαλούμε να βρίσκεται πάντα στην τσάντα του παιδιού.
Να ελέγχεται καθημερινά από τους γονείς για να ενημερώνονται για ανακοινώσεις κ.λ.π.
Να επιστρέφονται συμπληρωμένα στο σχολείο, όλα τα έντυπα που ζητούνται .

ΔΡΑΣΕΙΣ ΚΕΝΤΡΙΚΟΥ ΜΑΘΗΤΙΚΟΥ ΣΥΜΒΟΥΛΙΟΥ
ΣΥΝΕΡΓΑΣΙΑ ΜΕ TMHMA NEΩΝ ΚΥΠΡΙΑΚΟΥ ΕΡΥΘΡΟΥ ΣΤΑΥΡΟΥ
Για μια ακόμη χρονιά το Τμήμα Νέων του Ερυθρού Σταυρού συνεργάζεται με τα σχολεία ,τους μαθητές και τους εκπαιδευτικούς.
-Θα ετοιμαστούν και φέτος τα Σακουλάκια Αγάπης τα οποία θα παραδοθούν στον Ερυθρό Σταυρό και αυτός με τη σειρά του θα τα προσφέρει σε συνανθρώπους μας που τα έχουν ανάγκη.
-Για τα σακουλάκια , παρακαλούμε, αν επιθυμείτε να στείλετε με τα παιδιά στο σχολείο τα ακόλουθα είδη μέχρι 19/11.
Μπισκότα Είδη υγιεινής: σαπούνι οδοντόπαστα
Σοκολάτες σαμπουάν οδοντόβουρτσα
Καραμέλες αποσμητικό πετσετούλες προσώπου
Ο ΚΩΔΙΚΑΣ ΚΑΛΗΣ ΣΥΜΠΕΡΙΦΟΡΑΣ ΤΟΥ ΣΧΟΛΕΙΟΥ
Ο κώδικας καλής συμπεριφοράς του σχολείου μας, καταρτίστηκε από το Κεντρικό Μαθητικό Συμβούλιο σε συνεργασία με τους υπεύθυνους δασκάλους.
Περιλαμβάνει τους κανόνες που πρέπει να εφαρμόζουν οι μαθητές και μαθήτριες στη διάρκεια της σχολικής ζωής .
Ο κώδικας θα σταλεί σύντομα για να λάβει γνώση και η οικογένεια και να υπογραφεί .Πρέπει να μελετηθεί και να υπενθυμίζεται συχνά, τόσο από το σχολείο όσο και από την οικογένεια.
Στόχος είναι, τα παιδιά να καταστούν υπεύθυνα άτομα και να αυτοπειθαρχούν.

ΔΕνημερωτικό δελτίο
ΔΗΜΟΤΙΚΟ ΣΧΟΛΕΙΟ ΕΓΚΩΜΗΣ Α΄(ΚΒ)
τηλ.22590210 τηλεομ.22351935
email:dim-egkomi1-kb-lef@schools.ac.cy
ΣΧΟΛΙΚΗ ΧΡΟΝΙΑ 2012-2013

Αγαπητοί γονείς,
επικοινωνούμε μαζί σας για να σας ενημερώσουμε για δράσεις και εκδηλώσεις του σχολείου.

νοεμΒΡΙΟΣ 2015

ΕΚΔΗΛΩΣΕΙΣ ΝΟΕΜΒΡΙΟΥ
02/11 Αθλητική Ημερίδα Ε΄ΣΤ΄ Χειροσφαίριση ( γήπεδα ΕΘΑ)
05/11 Μουσείο Νερού Δ΄τάξη
06/11 Εκπαιδευτική Περιήγηση στη Λευκωσία Ε΄τάξη
09/11 Εξέταση Όρασης-Ακοής Δ΄3 Σχολιατρική Υπηρεσία
11/11 Εκπαιδευτική Εκδρομή στο Δάλι Δ΄, Ε΄, ΣΤ΄ τάξη
13/11 Σχολική Αργία— Αγ. Χρυσοστόμου ( ονομαστήρια Αρχιεπισκόπου).
16/11 Καταδίκη της ανακήρυξης του ψευδοκράτους.
16/11 «Αντικαπνιστική Ενημέρωση» Σχολιατρική Υπηρεσία ΣΤ΄3 τάξη.
16/11 Συμμετοχή Β.Δ. σε Σεμινάριο για Εφαρμογή Αντιρατσιστικής Πολιτικής Υ.Π.Π.
17/11 Ενδοσχολική Εκδήλωση για το Πολυτεχνείο ΣΤ΄1
18/11 Τουρνουά Ποδοσφαίρου σε γειτονικό σχολείο ΣΤ΄τάξη.
19/11 Παζαράκι UNICEF
20/11 «Αντικαπνιστική Ενημέρωση» Σχολιατρική Υπηρεσία ΣΤ΄2 τάξη.
23/11 «Αντικαπνιστική Ενημέρωση» Σχολιατρική Υπηρεσία ΣΤ΄1 τάξη
26/11 Άσκηση Πολιτικής Άμυνας (για την αντιμετώπιση σεισμού)
Σύγκληση Συμβουλευτικής Επιτροπής ( Δ/νση Σχολείου, Σύνδ. Γονέων, Σχ. Εφορεία ) Θέματα ευημερίας-ασφάλειας μαθητών, συντήρηση –εξοπλισμός σχολείου κ.λ.π.
Eίναι πιθανόν, κάποτε, να υπάρξουν αλλαγές στον προγραμματισμό ,λόγω
καιρικών συνθηκών ή άλλων δυσκολιών.
Να έχουμε υπόψη μας ότι η Χριστουγεννιάτικη Γιορτή
του σχολείου μας έχει ορισθεί για τις 15/12. Συμμετοχή Δ΄ τάξη .

ΕΟΡΤΑΣΜΟΣ 100ΧΡΟΝΩΝ ΔΗΜΟΤΙΚΟΥ ΣΧΟΛΕΙΟΥ ΕΓΚΩΜΗΣ Α΄
1915/16— 2015/16
Συμπληρώνονται φέτος εκατό χρόνια από την ίδρυση του Δημοτικού Σχολείου Έγκωμης Α΄. Οι Διευθύνσεις, το Προσωπικό και ο Σύνδεσμος Γονέων και Κηδεμόνων του σχολείου συγκρότησαν ομάδες έρευνας και προγραμματισμού εκδηλώσεων για να τιμηθεί το γεγονός.
Παρακαλούμε θερμά όλους όσους είστε απόφοιτοι και κατέχετε φωτογραφικό ή οποιοδήποτε άλλο ντοκουμέντο έχει να κάνει με την ιστορία του σχολείου, να μας το δανείσετε προσωρινά ώστε να το ψηφιοποιήσουμε και να δημιουργήσουμε όσο το δυνατόν πιο πλούσιο αρχείο.
Για περισσότερες πληροφορίες παρακαλούμε επικοινωνείτε με τη Γραμματεία ή ηλεκτρονικά στη διεύθυνση :
dim-egkomi1-kb-lef@schools.ac.cy

ΑΖΗΤΗΤΑ ΡΟΥΧΑ
Υπάρχουν στο σχολείο πάρα πολλά αζήτητα ρούχα. Τα ξεχνούν οι μαθητές στην αυλή ή στην αίθουσα Πολλαπλών Χρήσεων.
Παρακαλούμε όπως τα αναζητήσετε άμεσα γιατί σας είναι χρήσιμα. Εξάλλου είναι τόσα πολλά που υπάρχει πρόβλημα φύλαξής τους. Μια καλή ιδέα είναι, να μαρκάρονται τα ρούχα των παιδιών από μέσα με το όνομά τους.

ΙΣΤΟΣΕΛΙΔΑ ΤΟΥ ΣΧΟΛΕΙΟΥ
Αυτή την περίοδο ξεκίνησε ο σχεδιασμός της ιστοσελίδας του σχολείου μας που οργανώνεται με βάση πρότυπα που θέτει το Υ.Π.Π.
dim-egkomi1-kb-lef.schools.ac.cy